Gassendi, som var en elskverdig karakter med megen humor, stod i forbindelse med en lang rekke av tidens betydeligste menn. Hans største betydning ligger i at han hadde mot og evne til at påvise at de overleverte beskyldninger mot Epikur, som ble betraktet som symbol på den mest utpregede hedenskap, var grunnløse, samt i at han, uten dogmatisk å hevde den som eneste mulige grunnlag for filosofiske forklaringer, har fremstilt atomlæren som best egnet til naturforklaringen.